Geysir

Formandens årsberetning 2016.

I 2016 har Geysir haft mange arrangementer, nogle har bestyrelsen stået for, men også flere af foreningens medlemmer har også på egen hånd arrangeret rideture mange forskellige steder, til stor glæde for foreningens medlemmer. Bestyrelsen håber at det vil fortsætte i 2017 men også at nye har lyst til at vise rundt i deres område.

Baneanlægget i Gevninge bruges af mange til stævnetræning, undervisning og junior stævne. Springbanen har mange junior ryttere benyttet til springtræning , hvor en kyndig voksen overvåger springningen. Bestyrelsen vil igen i år minde om at man overholder reglerne for benyttelse af banen.

Klubhusets rådne vinduer og dør er udskiftet og nu kan vinduerne igen åbnes. Tak til Hannes mand som stod for opgaven. Hegnet rundt om ride og ovalbanen skal flere steder have nye overliggere og enkelte pæle er lidt møre i toppen. Så i forbindelse med lugedagen er flere medlemmer meget velkommen til at hjælpe med opgaven. Græsset er år blevet slået af foreningens medlemmer: hermed en stor tak til Christian og Finn for det store arbejde

Juniorudvalget har været meget aktive med undervisning ,stævnetræning, mini springstævne. Årets ridelejr blev igen i år afholdt i Hedeland ,hvor området er ideelt til lange rideture, teltopslagning mm. Søndag fik seniorer mulighed for at ride med rundt i området sammen med de unge. En stor tak til forældrene ,for uden deres indsats var det ikke muligt at afholde flere dages ledelejr.

Den 30. april holdt Gevninge by aktivitets dag , hvor byens foreninger deltager. Geysir var repræsenteret med 10 ryttere som viste gangarter mm. Bagefter var der mulighed for en ridetur på hestene og det benyttede mange af byens borgere sig af.

Annie Rasch stod igen i spidsen for årets Alrid i Hedeland, hvor 47 deltagere deltog. Det var lidt færre end sidste år, men det skyldes mange andre arrangementer denne weekend. Et flot og veltilrettelagt stævne som var præget af hygge og sammenhold, men også skarp konkurrence blandt deltagerne. En stor tak til alle hjælperne , som gjorde det muligt at afholde et flot Geysir master.

Efter opfordring fra flere medlemmer om igen at afholde historisk ridetur omkring Ledreborg har bestyrelsen taget ideen op og fået Phillipe til at fortælle om nogle af seværdighederne på Ledreborg. 15 ryttere deltog på turen som foregik i roligt tempo, hvor alle kunne være med. Stor tak til Phillippe for hans levende fortællinger om fortiden på Ledreborg.

Igen i år var der i november måned ridetur på Ledreborg , hvor 20 ryttere deltog. Vi rider den samme rute som sportsrideklubben rider til deres rævehalejagt. Det er meget spændende at komme til steder som vi normalt ikke må ride og som kun er åbent for os denne dag. Efterfølgende var der frokost på Fasaneriet hvor 30 medlemmer deltog. Tak til Lene Adser som kendte ruten og førte os gennem landskabet.

Juniorudvalget har i 2016 stået for mange angementer og det er deres fortjeneste at Geysir trækker juniorer til, men også er i stand til at fastholde holde på de eksisterende. Jeg håber det må fortsætte i 2017. Stort tak til junior udvalget for den store indsats.

Til slut vil jeg gerne takke bestyrelse og suppleanter for et godt og konstruktivt samarbejde. Men også de mange frivillige og ikke mindst forældrene til juniorerne skal have en stor tak for deres indsats.

Henning Nevers